CELEX: 62011CN0155
Language: mt
Date: 2011-03-31 00:00:00
Title: Kawża C-155/11: Talba għal deċiżjoni preliminari mressqa mir-Rechtbank ’s-Gravenhage, b’sede fi Zwolle-Lelystad (il-Pajjiżi l-Baxxi) fil- 31 ta’ Marzu 2011 — Bibi Mohammad Imran vs Minister van Buitenlandse Zaken

23.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 219/2
            
         Talba għal deċiżjoni preliminari mressqa mir-Rechtbank ’s-Gravenhage, b’sede fi Zwolle-Lelystad (il-Pajjiżi l-Baxxi) fil-31 ta’ Marzu 2011 — Bibi Mohammad Imran vs Minister van Buitenlandse Zaken
   (Kawża C-155/11)
   2011/C 219/02
   Lingwa tal-kawża: l-Olandiż
   
      Qorti tar-rinviju
   
   Rechtbank ’s-Gravenhage, b’sede fi Zwolle-Lelystad
   
      Partijiet fil-kawża prinċipali
   
   
      Rikorrenti: Bibi Mohammad Imran
   
      Konvenut: Minister van Buitenlandse Zaken
   
      Domandi preliminari
   
   
               (1)
            
            
               L-Artikolu 7(2) tad-Direttiva dwar id-dritt għal riunifikazzjoni tal-familja (1) jippermetti lil Stat Membru jirrifjuta d-dħul u r-residenza fit-territorju tiegħu lil membru tal-familja, kif imsemmi fl-Artikolu 4 ta’ din id-direttiva, ta’ ċittadin ta’ pajjiż terz li joqgħod legalment f’dan l-Istat Membru, għar-raġuni biss li dan il-membru tal-familja ma għaddiex barra mill-pajjiż mill-eżami ta’ integrazzjoni ċivika kif previst mil-leġiżlazzjoni ta’ dan l-Istat Membru?
            
         
               (2)
            
            
               Sabiex tingħata risposta għad-domanda 1, il-fatt li l-membru tal-familja inkwistjoni jkun l-omm ta’ tmient itfal, li sebgħa minnhom huma minuri, li joqogħdu legalment f’dan l-Istat Membru, huwa rilevanti?
            
         
               (3)
            
            
               Sabiex tingħata risposta għad-domanda 1, il-fatt li t-tagħlim fil-lingwa ta’ dan l-Istat Membru jkun aċċessibbli għall-membru tal-familja fl-Istat ta’ residenza, huwa rilevanti?
            
         
               (4)
            
            
               Sabiex tingħata risposta għad-domanda 1, il-kwistjoni jekk il-membru tal-familja, fid-dawl tal-livell ta’ edukazzjoni tiegħu u tas-sitwazzjoni personali tiegħu, b’mod partikolari s-sitwazzjoni medika tiegħu, ikunx jista’ jgħaddi minn dan l-eżami fi żmien qasir, huwa rilvenati?
            
         
               (5)
            
            
               Sabiex tingħata risposta għad-domanda 1, il-fatt li ebda stħarriġ ma seħħ fid-dawl tal-Artikoli 5(5) u 17 tad-Direttiva dwar id-dritt għal riunifikazzjoni tal-familja, tal-Artikolu 24 tal-Karta tad-Drittijiet tal-Bniedem tal-Unjoni Ewropea, jew ukoll tal-prinċipju ta’ proporzjonalità huwa rilevanti?
            
         
               (6)
            
            
               Sabiex tingħata risposta għad-domanda 1, il-fatt li ċ-ċittadini ta’ ċerti pajjiżi terzi oħra huma eżentati, abbażi taċ-ċittadinanza tagħhom biss, mill-obbligu li jgħaddu barra mill-pajjiż mill-eżami ta’ integrazzjoni ċivika huwa rilevanti ?
            
         
      (1)  Direttiva tal-Kunsill 2003/86/KE, tat-22 ta’ Settembru 2003, dwar id-dritt għal riunifikazzjoni tal-familja (ĠU Edizzjoni Speċjali bil-Malti, Kapitolu 19, Vol. 6, p. 224).